CELEX: 62008TN0160
Language: lv
Date: 2008-05-05 00:00:00
Title: Lieta T-160/08 P: Apelācijas sūdzība, ko 2008. gada 5. maijā cēlusi Eiropas Kopienu Komisija par Civildienesta tiesas 2008. gada 21. februāra spriedumu lietā F-31/07, Putterie-De-Beukelaer /Komisija

19.7.2008   
            
            
               LV
            
            
               Eiropas Savienības Oficiālais Vēstnesis
            
            
               C 183/23
            
         Apelācijas sūdzība, ko 2008. gada 5. maijā cēlusi Eiropas Kopienu Komisija par Civildienesta tiesas 2008. gada 21. februāra spriedumu lietā F-31/07, Putterie-De-Beukelaer/Komisija
   (Lieta T-160/08 P)
   (2008/C 183/45)
   Tiesvedības valoda — franču
   Lietas dalībnieki
   
      Apelācijas sūdzības iesniedzēja: Eiropas Kopienu Komisija (pārstāvji — C. Berardis-Kayser un K. Herrmann)
   
      Pretējā puse procesā: Françoise Putterie-De-Beukelaer, Brisele (Beļģija)
   Apelācijas sūdzības iesniedzējas prasījumi
   
               —
            
            
               atcelt apstrīdēto spriedumu;
            
         
               —
            
            
               nosūtīt lietu atpakaļ Civildienesta tiesai;
            
         
               —
            
            
               atlikt lēmuma par tiesāšanās izdevumiem pieņemšanu.
            
         Pamati un galvenie argumenti
   Ar šo apelācijas sūdzību Komisija lūdz atcelt Civildienesta tiesas 2008. gada 21. februāra spriedumu lietā F-31/07 Françoise Putterie-De-Beukelaer/Komisija, ar kuru Civildienesta tiesa atcēla Putterie-De-Beukelaer karjeras novērtējuma ziņojumu par laika posmu no 2005. gada 1. janvāra līdz 31. decembrim, jo tajā netika atzīts viņas spējas veikt pienākumus, kas atbilst B* kategorijai.
   Savas apelācijas sūdzības pamatojumam Komisija norāda vienu pamatu, kas ir balstīts uz, pirmkārt, Civildienesta tiesas pieļauto principu attiecībā uz Kopienu tiesneša veikto pārbaudi pēc savas iniciatīvas pārkāpumu un, otrkārt, aizlieguma lemt ultra petita pārkāpumu.
   Komisija uzskata, ka Civildienesta tiesai nebija tiesību pēc savas iniciatīvas izvirzīt pamatu par apstrīdētā akta pamatojuma likumību, kas balstījās uz Civildienesta noteikumu 43. panta un šo noteikumu XIII pielikuma 10. panta 3. punkta piemērošanas jomas neievērošanu, jo pamati, kas attiecas uz lietas būtību, nav absolūti šķēršļi tiesas procesam.
   Pakārtoti Komisija norāda, tā kā apstrīdētā sprieduma 75. un 76. punktu varētu uzskatīt par nošķiramu no pamata, kas balstīts uz apstrīdētā akta pamata likumību, un kvalificējamu par atsevišķu pamatu, kas ir balstīts uz apstrīdētā akta autora nekompetenci, Civildienesta tiesa pārkāpa Komisijas tiesības uz aizstāvību, jo tā netika uzklausīta šajā sakarā atbilstoši Civildienesta tiesas reglamenta 77. pantam.